Abdol Hossein Sardari

Abdol Hossein Sardari (1914–1981) var en iransk diplomat som under andre verdenskrig reddet livet til over 1000 jøder i Frankrike fra forfølgelse og mulig Holocaust. På grunn av dette har han i ettertid blitt kjent som den «iranske Schindler».

Sardari hadde ansvaret ved det iranske konsulatet i Paris i 1941. Det var en koloni av iranske jøder bosatt i Paris da Hitler okkuperte byen i 1941. Sardari klarte å overbevise de tyske nazistene om at de iranske jødene var iranere og hadde bodd i Iran siden Kyros den stores tid, og at de derfor falt under beskyttelsen til Iranske lover. Som resultat ble ikke persiske jøder angrepet eller internert av nazi-regimet. Sadari skaffet også iransk pass til en rekke ikke-iranske jøder slik at de ble reddet fra forfølgelse.

Etter krigen ble Sadari anklaget for å ha utstedt uautoriserte pass og forlot derfor det iransk Utenriksdepartementet og begynte isteden å arbeide for National Iranian Oil Company på 1950-tallet. Han flyttet til England i midten av 1950-årene. 

Hans handlinger var lite kjent inntil 2004, da han ble tildelt en pris posthumt av Simon Wiesenthal-senteret (mottatt av hans nevø Fereydoun Hoveyda).

Annet 
Den iranske tv-serien Madare sefr darajeh (på norsk: Null graders sving) fra 2007 er løst basert på hans handlinger.

Referanser

Eksterne lenker 
 POSTHUMOUS HONORS FOR IRANIAN MUSLIM DIPLOMAT WHO SAVED JEWS DURING WWII (The Simon Wiesenthal Center)

Personer fra Teheran
Iranske diplomater
Personer fra andre verdenskrig
Migranter til Storbritannia
Rettskafne blant nasjonene